विश्वमा लागुऔषध ओसारपसारको समस्या बिकराल बन्दै गएको छ । मुख्यतः लागुऔषध कारोबारको बजार विकशित मुलुकका शहरहरु भएको बताइन्छ पनि । यसको उत्पादन भने एशिया र अफ्रिकाका कम विकशित मुलुकमा हुने गर्दछ ।
कम विकशित मुलुकमा उत्पादन हुने र विकशित मुलुकमा खपत हुने लागुऔषध विभिन्न उपाय लगाएर त्यहाँसम्म पु¥याइन्छ । कतै मानिसको पेटमा लागुऔषध भरिएका ‘क्यापसुल’हरु राखिएको सुनिन्छ भने कतै लुगामा लुकाएर लागुऔषध एक ठाँउबाट अर्को ठाउँमा पु¥याएको घटना सुन्न पाइन्छ ।
पछिल्लो सयय लागुऔषध ओसारपसारमा परेवाको प्रयोग गरिएको खबर सार्वजनिक भएको छ । लागुऔषध ओसारपसारका लागि प्रयोग गरिरहेको यस्तै एउटा परेवालाई प्रहरीले पक्राउ गरेको छ ।
कुवेत र इराकको सीमानजिक अबदाली नजिकै रहेको इमारत बन्दरगाहबाट त्यहाँका अधिकारीहरुले प्रतिबन्धित लागुऔषधको १ सय ७८ ‘क्यापसुल’ बोकेर उडिरहेको परेवालाई समात्न सफल भएका हुन् । बिबिसीकाअनुसार एउटा परेवाले परेवाजस्तै रङको कपडाको सानो प्याकेट भिरेर हिडिरहेको अवस्थामा पक्रिएको थियो ।
त्यो प्याकेटभित्र प्रतिबन्धित लागुऔषधीको गोली रहेको उल्लेख गरिएको छ । भन्सार अधिकारी अब्दुल्ला फहमीले लागुऔषध ओसारपसार गर्न परेवाको प्रयोग भइरहेको पूर्वजानकारी प्रहरीलाई प्राप्त भएको बीबीसीलाई बताएका छन् ।
उनले पहिलोपटक लागुऔषध बोकेर उडिरहेको परेवा समात्न सफल भएको र यसबाट तस्करहरुले कसरी परेवाको प्रयोग गरिरहेका छन् भन्ने तथ्य खुलेको बताएका छन् ।
त्यस्तै, सन् २०११ मा पनि कोलम्बियाको प्रहरीले धेरै लागुऔषध बोकेर उड्न नसकिरहेको अवस्थामा एक परेवालाई समात्न सफल भएका थिए ।